_:n7eddf0bd9d4b4dbb8518dddf6c44e2ddxb32
<http://schema.org/text>
"Тъй като в природата металът се разгражда за стотици години, а когато се рециклира, не губи от качествата и стойността си, е важно отпадъците от метал да бъдат изхвърляни в съответния контейнер за разделно събиране. Преди това обаче има няколко условия:\n1. Добре е отпадъкът, например консервна кутия, да бъде изплакнат. Не е нужно да е идеално чист, а само да няма големи остатъци от храна и мазнина. Въпреки че отпадъкът преминава обработка в предприятията за сортиране, когато го изчистим още в дома си, ще улесним процеса и ще намалим вероятността някоя опаковка да остане нерециклирана.\n2. Ако отпадъкът се състои от повече материали (например метален контейнер с пластмасова капачка или консервна кутия с хартиен етикет), трябва да ги отделим един от друг, преди да поставим всеки в съответния контейнер за разделно събиране. По този начин гарантираме, че те ще бъдат рециклирани, вместо да попаднат на сметище.\n3. Когато изхвърляте спрей флакони, например дезодорант или пяна за бръснене, е необходимо да ги изпразните предварително, както и да отделите пластмасовите капачки.\nДобре е опаковките и кеновете да се смачкат, преди да бъдат изхвърлени, за да заемат по-малко място.\n4. Много хора не знаят, че алуминиевото фолио се рециклира, също както алуминиевите кенове от напитки. И тук важи правилото за изплакване на отпадъка.\n5. Електроуредите не се изхвърлят в контейнера за метал, тъй като те съдържат много различни материали и изискват специфична обработка. За да се справят с този проблем, общините в България организират график за събиране на електроуреди по региони. Можете и да се обадите на вашата община, за да заявите извозване. В Столичната община това е безплатно и се случва от дома ви.\n6. Батериите поставяйте в съдовете за събиране на батерии, които се намират в търговски и административни сгради. Всяка община има график, по който ги изхвърля. Не бива да попадат сред смесения битов отпадък или в природата, тъй като има опасност от изтичане на химикали в почвата, водите и въздуха."
<https://ecofenix.net/dt_gallery/%D0%BC%D0%BE%D1%80%D0%B0%D0%B2%D0%B0/>